

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2019.gada 26.septembrī **Saistošie noteikumi Nr.22**

(prot. Nr.32, 23.§)

 APSTIPRINĀTI

 ar Daugavpils pilsētas domes

 2019.gada 26.septembra

 lēmumu Nr.588

 **Grozījumi Daugavpils pilsētas domes 2008.gada 31.janvāra saistošajos noteikumos Nr.2 “Pašvaldības stipendijas piešķiršanas kārtība”**

 Izdoti saskaņā ar likuma „Par pašvaldībām”

 15.panta pirmās daļas 4.punktu,

 43.panta trešo daļu.

Izdarīt Daugavpils pilsētas domes 2008.gada 31.janvāra saistošajos noteikumos Nr.2 “Pašvaldības stipendijas piešķiršanas kārtība” (LV, 34 (3818), 29.02.2008., 49 (3833), 28.03.2008., 154 (4346), 29.09.2010., 84 (4482), 31.05.2011, 210 (5016), 28.10.2013., 250 (5056), 20.12.2013., 138 (5198), 17.07.2014., 182 (5242), 15.09.2014., 74 (5392), 16.04.2015., 229 (5547), 23.11.2015., 143 (5715), 27.07.2016., 188 (5760), 28.09.2016., [183 (6010), 14.09.2017.](https://www.vestnesis.lv/ta/id/293487-grozijumi-daugavpils-pilsetas-domes-2008-gada-31-janvara-saistosajos-noteikumos-nr-2-pasvaldibas-stipendijas-pieskirsanas-kartiba-), [41, 27.02.2018.](https://www.vestnesis.lv/ta/id/297387-grozijumi-daugavpils-pilsetas-domes-2008-gada-31-janvara-saistosajos-noteikumos-nr-2-pasvaldibas-stipendijas-pieskirsanas-kartiba-), [161, 09.08.2019.](https://www.vestnesis.lv/ta/id/308594-grozijumi-daugavpils-pilsetas-domes-2008-gada-31-janvara-saistosajos-noteikumos-nr-2-pasvaldibas-stipendijas-pieskirsanas-kartiba-)) (turpmāk - noteikumi) grozījumu, papildinot noteikumus ar 5.4 nodaļu šādā redakcijā:

**„5.4 Atbalsts funkcionālo speciālistu studiju programmas studentiem**

5.41. Pamatojoties uz Domes Veselības aprūpes plānošanas komisijas atzinumu par attiecīgās specialitātes funkcionālā speciālista piesaistes nepieciešamību Daugavpils pilsētas administratīvajā teritorijā, Dome pašvaldības budžeta ietvaros var piešķirt stipendiju 220 EUR mēnesī studentam, kas apgūst akreditētu profesionālā bakalaura studiju programmu attiecīgajā funkcionālo speciālistu specialitātē.

5.42. Uz stipendiju var pretendēt students, kas noslēdzis līgumu ar kapitālsabiedrību, kurā pašvaldībai pieder ne mazāk kā 50% kapitāla daļu, vai pašvaldības administratīvajā teritorijā esošo valsts kapitālsabiedrību, kuras sniedz veselības aprūpes pakalpojumus, vai pašvaldības budžeta iestādi, kurās apņemas nostrādāt pēc studiju programmas beigšanas vismaz turpmākos 5 gadus.

5.43. Stipendiju piešķir uz visu studiju laiku, izmaksu veicot ar to mēnesi, kad pieņemts Domes lēmums.

 5.44. Stipendijas izmaksu pārtrauc, ja students ir atskaitīts no augstskolas vai pārtrauc studijas uz laiku. Stipendijas izmaksu atjauno pēc studenta atgriešanās no studiju pārtraukuma.”

Domes priekšsēdētājs *(personiskais paraksts)* A.Elksniņš